SL
26.9.2023
Uradni list Evropske unije
L 237/939
POJASNILO OPMSRP 6
Obveznosti iz udeležbe na specifičnem trgu – odpadna električna in elektronska oprema SKLICI
— MRS 8 Računovodske usmeritve, spremembe računovodskih ocen in napake — MRS 37 Rezervacije, pogojne obveznosti in pogojna sredstva OZADJE
1
17. člen MRS 37 določa, da je obvezujoč dogodek pretekli dogodek, ki privede do sedanje obveze, zaradi katere podjetje nima nobene druge realne možnosti, kot da takšno obvezo poravna.
2
19. člen MRS 37 določa, da se rezervacije pripoznajo le za „tiste obveze, ki izhajajo iz preteklih dogodkov in obstajajo neodvisno od prihodnjega ravnanja podjetja“.
3
Direktiva EU o odpadni električni in elektronski opremi (OEEO), ki ureja zbiranje, predelavo, obnavljanje in okolju prijazno odstranjevanje odpadne opreme, je sprožila vprašanje, kdaj naj se prizna obveznost razgrajevanja OEEO.
Direktiva razlikuje med „novimi“ odpadki in odpadki „iz preteklosti“ ter med odpadki iz zasebnih gospodinjstev in odpadki uporabnikov, ki niso zasebna gospodinjstva.
Novi odpadki se nanašajo na izdelke, prodane po 13. avgustu 2005.
V direktivi se šteje, da vsa gospodinjska oprema, prodana pred navedenim datumom, ustvari odpadke iz preteklosti.
4
Direktiva določa, da stroške ravnanja z odpadki za gospodinjsko opremo iz preteklosti krijejo proizvajalci take opreme, ki obstajajo na trgu v obdobju, ki se določi v veljavni zakonodaji posamezne države članice (obdobje merjenja).
Direktiva določa tudi, da vse države članice vzpostavijo sisteme, v katere sorazmerno prispevajo vsi proizvajalci, „npr. sorazmerno z njihovim vsakokratnim tržnim deležem po vrsti opreme.“
5
Nekateri pojmi, uporabljeni v pojasnilu, kot sta „tržni delež“ in „obdobje merjenja“, se lahko opredelijo zelo različno v veljavnih zakonodajah držav članic.
Obdobje merjenja je lahko na primer eno leto ali en sam mesec.
Podobno se lahko v različnih nacionalnih zakonodajah razlikujejo tudi opredelitve merjenja tržnega deleža in formule za izračunavanje obveze.
Vendar pa se vsi ti primeri nanašajo zgolj na merjenje obveznosti, ki ne spada v področje uporabe pojasnila.
PODROČJE UPORABE
6
To pojasnilo daje napotke v zvezi s pripoznavanjem, v računovodskih izkazih proizvajalca, obveznosti za ravnanje z odpadki po Direktivi EU o OEEO v zvezi s prodajo gospodinjske opreme iz preteklosti.
7
Pojasnilo ne obravnava niti novih odpadkov niti odpadkov iz preteklosti od uporabnikov, ki niso zasebna gospodinj­ stva.
Obveznost v zvezi s takim ravnanjem z odpadki je ustrezno opredeljena v MRS 37.
Če pa se v nacionalni zakonodaji novi odpadki iz zasebnih gospodinjstev obravnavajo podobno kot odpadki iz preteklosti iz zasebnih gospodinjstev, se načela pojasnila uporabljajo ob upoštevanju hierarhije v 10.–12. členu MRS 8.
Hierarhija MRS 8 je relevantna tudi za druge predpise, ki obveze nalagajo na podoben način kot model pripisovanja stroškov, določen v zadevni direktivi EU.
OBRAVNAVANO VPRAŠANJE
8
Na OPMSRP je bila naslovljena zahteva, da v zvezi z razgrajevanjem OEEO določi, kaj je obvezujoči dogodek v skladu s 14.(a) členom MRS 37 za pripoznavanje rezervacije za stroške ravnanja z odpadki: — proizvodnja ali prodaja gospodinjske opreme iz preteklosti? — udeležba na trgu v obdobju merjenja? — nastanek stroškov pri izvajanju dejavnosti ravnanja z odpadki?